Pappaliv | speil
ankara escort
Video
Tester
Oppskrifter
Anbefalte blogger
Om oss
Tag Archives: speil
Bertine har bestått speiltesten
By Bertine og pappa | Published 18/03/2012
Klokka 10:45 i dag skjedde det som må betegnes som et aldri så lite forskningsgjennombrudd. Bertine og pappa har flere ganger forsøkt seg på psykologiprofessor Philippe Rochats post-it-lapp-test, en test som skal identifisere barnets grad av selvbevissthet. Rochats teori er at når barnet skjønner at det ser seg selv i speilet, vil det også forsøke å gripe post-it-lappen som er festet til hodet. Dersom det ikke skjønner at det ser seg selv, vil det forsøke å gripe etter post-it-lappet det ser i speilet.
I videoen over har vi tatt med et par tidligere forsøk, samt to forsøk gjort i dag. Videoene beviser med stor sikkerhet at Bertine er kommet til nivå tre i Rochats teori om utvikling av selvbevissthet. Mer om de ulike nivåene har vi skrevet om her. I ettermiddag skal vi feire!
Posted in Pappaperm, Tester, Video | Also tagged baby, forskning, pappa, psykologi, resultat, selvbevissthet, test, video 4 Comments
Ny speiltest
By Bertine og pappa | Published 29/02/2012
Bertine og pappa har den siste tiden forsøkt å finne ut om Bertine (12 mnd) skjønner at det er seg selv hun ser i speilet. De første testresultatene publisert her på pappaliv.no 5. februar i år indikerte at Bertine fortsatt ligger på nivå to i psykologiprofessor Philippe Rochats teori om utvikling av selvbevissthet. Hun observete post-it-lappen som var festet til hodet, men i stedet for å ta den bort fra hodet sitt, forsøkte hun å fjerne den fra speilbildet sitt.
Noen dager seinere forsøkte superpapsen.no og Thelma (11 mnd) seg på en tilsvarende test. De hevder at Thelma allerede ligger på nivå tre, altså ett nivå over Bertine. Men etter å ha studert videoen er Bertine og pappa kommet til at testresultatet er svært tvilsomt. Thelma bruker nemlig en stor hvit klut, og ikke en post-it-lapp.
Bertine og pappa har derfor gjort tre nye tester. Den første testen er gjort med post-it-lapp, den andre med prinsesse-plaster og den tredje med en hvit babyklut. Se videoen og bedøm selv.
Posted in Pappaperm, Tester, Video | Also tagged baby, forskning, klut, pappa, plaster, post-it-lapp, prinsesse-plaster, psykologi, resultat, selvbevissthet, speilbilde, test 3 Comments
Bertine tester selvbevissthet
By Bertine og pappa | Published 05/02/2012
Helt siden hun bare var noen uker gammel har hun vært veldig opptatt av speil. Og pappa har lurt velig på hva Bertine ser i speilet. Ser hun en annen jente? Ser hun seg selv? I dag bestemte vi oss rett og slett for å gå vitenskapelig til verks.
På nett fant vi omtale av forskningen til en psykologiprofessor som heter Philippe Rochat. Ved hjelp av den såkalte post-it-lapp-testen har han forsket seg fram til at utviklingen av selvbevissthet hos et barn kan deles inn i seks (0-5) nivåer. Vi festet en gul lapp på pannen til Bertine (uten at hun la merke til det) og satte i gang.
Nivå 0: «Confusion»
På dette nivået finnes det ikke spor av selvbevissthet. Barnet tror de ser en forlengelse av miljøet i stedet for en refleksjon av det. De vil ikke ha noen reaksjon på post-it-lappen i det hele tatt.
Nivå 1: «Differentiation»
Barnet er nå klar over at det som viser i speilet er forskjellig fra omgivelsene rundt. Barnet får en følelse av at det er en sammenheng med hva han eller hun går selv, og hva som skjer i speilet.
Nivå 2: «Situation»
Barnet oppfatter hvor hans eller hennes kropp er i forhold til objektet som kan ses i speilet. For eksempel vil de bruke hånden for å berøre speilet, og er bevisste avstanden til det de ser i speilet.
Nivå 3: «Identification»
På dette nivået innser barnet at det ser på seg selv i speilet. Han eller hun vil nå ta hånden opp til post-it-lappen og fjerne den. Ifølge Philippe Rochat er dette selve lakmustesten på selvbevissthet. Dette nivået oppnås normalt rundt 18 måneder.
Nivå 4: «Permanence»
På dette nivået kan barnet gjenkjenne seg selv på bilder, også fra han eller hun var yngre, eller kledd i andre klær.
Nivå 5: «Self-consciousness or meta self-awareness»
Dette er det høyeste nivået og oppnås normalt i en alder av fire til fem år. Her barnet klar over hvordan han eller hun blir sett på av andre. Dette kan føre til forlegenhet.
Testresultat: Pappa har i grunnen lenge vært overbevist om at Bertine ser seg selv i speilet. Hun lyser opp når hun ser speilbildet, og smiler og ler. Hun forsøker også å ta på «selg selv» i speilet. Men en rekke forsøk til tross. Hun var overhode ikke interessert i post-it-lappen, og er trolig altså på nivå 2. Og der skal hun altså også være, ifølge professoren, til hun er rundt 18 måneder. Merkelig Bertine, om du ikke tror det er deg selv, hvem tror du da det er? Og vi som ofte sitter sammen og ser på bilder fra da du ble født. Jeg er overbevist om at du skjønner at det er bilder av deg vi ser på, men det skal du altså ikke klare før på nivå fire..
Vi får finne fram igjen post-it-blokka igjen når det har gått noen uker.
Posted in Barneaktiviteter, Pappaperm, Tester | Also tagged baby, pappa, post-it, psykologi, refleksjon, selvbevissthet, test, vitenskap 3 Comments
PAPPALIV IN ENGLISH
Søk etter:
Siste kommentarer
Carina til Bertines store ostetest
C til Drømmeferien
Tina til Bertine tester telt fra Ikea
Olav Rege Olsen til Bertine tester telt fra Ikea
Christian Aasland til Rammet av brødkrisen
MEST POPULÆRE
Mormors fantastiske lapper
Bertine og pappa på dokumentar-opptak
Bertine har bestått speiltesten
Bertine tar husvasken
Drømmeferien
SISTE ARTIKLER
Siste dag med pappaperm
Selvportrett
Stavanger museums hemmelige lager
Bertine og pappas lille kjøkkenhage
Poeng til Bertine og pappa i «Årets fotograf»
SISTE VIDEOER
Stikkord
baby babysvømming baking barn barnehage bilde blogging brød bursdag deig espresso foto fødselsdag Gaggia husarbeid jordbær kaffe kaffemaskin kamera kos lys mamma mat mel middag oppskrift pappa pappaperm permisjon planlegging plask prinsesse psykologi Sandnes selvbevissthet selvutløser sommer speil Stavanger svømming test tur TV 2 vann video
Arkiv
juli 2012
juni 2012
mai 2012
april 2012
mars 2012
februar 2012
januar 2012
Kategorier
Barneaktiviteter
Barnemat
Oppskrifter
Pappaperm
Tester
Video
Meta
Logg inn
Innlegg RSS
Kommentarer RSS
WordPress.org
Terms and conditions
By accessing and using pappaliv.no you agree to the following terms and conditions: This website, including the contents as well as the selection and arrangement of the contents of each individual page or of the collection of the pages, are fully owned by the owner of this site. All rights reserved. Any other kind of use, reproduction, translation, adaptation, arrangement, any other alteration, distribution or storage of this site in any form and by any means, in whole or in part, without the prior written permission of the owner of this site is prohibited.
Powered by Photocrati